|  |
| --- |
| PRITARTA |
| Kauno xxxxxxxxxxxxxxxxxxx 2022 m. d. įsakymu Nr.PATVIRTINTAKauno lopšelio-darželio „Gintarėlis“ direktoriaus2022 m. kovo d. įsakymu Nr.  |

**KAUNO LOPŠELIO – DARŽELIO „GINTARĖLIS“**

**­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(įstaigos pavadinimas)

**2022-2024 METŲ STRATEGINIS PLANAS**

|  |  |  |  |
| --- | --- | --- | --- |
| **Metų prioritetinė veikla** | **Siekiamas pokytis (vertinimo kriterijus, matavimo vienetas)** | **Siekiama reikšmė** | **Sąsaja savivaldybės strateginio planavimo dokumentais, kurie lemia įstaigos veiklos prioritetus** |
| *1. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius (žm. sk.) | **4** | Švietimo įstatymo 5 str. 5 d., 14 str. 7 d., 30 str. papildymas |
| *2. Ugdymo kokybės gerinimas* |  Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis (proc.) | **80** | Kauno miesto savivaldybės 2022–2024 metų strateginis veiklos planas, patvirtintas Kauno miesto savivaldybės tarybos 2022 m. vasario 1 d. sprendimu Nr. T-3 „Dėl Kauno miesto savivaldybės 2022–2024 metų strateginio veiklos plano patvirtinimo“. |
|  | Labai gerai ir gerai ugdymo kokybę vertinančių tėvų (globėjų, rūpintojų) dalis (proc.) | **80** |  |
|  |  |  |  |
|  | Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis (proc.) | **80** |  |
|  | Vienam pedagogui tenkantis vaikų skaičius (žm. sk.) | **10** |  |
| Metiniai savivaldybės biudžeto asignavimai | **1668 tūkst. eurų** (bendra įstaigai skirta lėšų suma)**:**  |
| Veiklos planu prisidedama siekiant šių Kauno miesto savivaldybės n – (n + 2) metų strateginio veiklos plano tikslų ir uždavinių | **Kauno miesto savivaldybės 2022–2024 metų strateginis veiklos planas.** |

**I SKYRIUS**

**VEIKLOS KONTEKSTAS**

Kauno lopšelio-darželio „Gintarėlis“ 2022-2024 metų strateginis planas (toliau - Strateginis planas) parengtas, atsižvelgiant į Šalies Švietimo Strategiją, Kauno miesto savivaldybes strateginio planavimo dokumentus, Kauno lopšelio-darželio „Gintarėlis“ (toliau-Įstaiga) bendruomenės poreikius. Kauno lopšelio-darželio „Gintarėlis“ strateginis planas reglamentuoja įstaigos plėtros veiklą 2022 – 2024 metais. Jis nustato Įstaigos viziją, misiją, plėtros prioritetus, tikslus, numato uždavinius ir priemones šių tikslų įgyvendinimui. Rengiant strateginį veiklos planą buvo atsižvelgta į Valstybinę pažangos strategiją „Lietuva 2030“, švietimo strategiją, Kauno miesto savivaldybės strateginio planavimo dokumentus, švietimo būklę. Kauno lopšelis-darželis „Gintarėlis“ – juridinis asmuo, adresas Baltijos g. 28, LT – 48252 el.p. l.d.gintarelis@gmail.com, interneto svetainė https:// w.w.w.kaunogintarelis.lt pelno nesiekianti Kauno miesto savivaldybės, Šilainių seniūnijos švietimo ugdymo įstaiga, teikianti ikimokyklinį ir priešmokyklinį ugdymą 1,5-7 metų vaikams. Savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos įstatymais, Lietuvos Respublikos nutarimais, Lietuvos Respublikos Švietimo mokslo ir sporto ministerijos teisės aktais, švietimo ir mokslo ministrės įsakymais, Kauno savivaldybės tarybos sprendimais, Kauno savivaldybės administracijos direktoriaus ir Kauno savivaldybės Švietimo skyriaus vedėjos įsakymais, Įstaigos nuostatais. Lopšelis-darželis atidarytas 1991 sausio 30 d. Įstaigoje ugdomi vaikai nuo 1,5 iki 6 (7) metų. Lopšelyje-darželyje veikia 12 grupių: 2 –lopšelio, 8 – darželio ir 2 – priešmokyklinio amžiaus grupės . 8 grupių darbo laikas 10,5 val., 4 12.00 val. Visose grupėse integruojami specialiųjų ugdymo(si) poreikių turintys vaikai. Pagal ikimokyklinio ir priešmokyklinio ugdymo programas ugdoma 230 vaikų. Įstaigai vadovauja direktorius, įstaigos veiklą koordinuoja direktoriaus pavaduotoja ugdymui ir direktoriaus pavaduotoja ūkio reikalams. Švietimo pagalbą Įstaigoje organizuoja ir koordinuoja Vaiko gerovės komisija. Ugdytiniams švietimo pagalbą teikia švietimo pagalbos specialistai. Vienoje grupėje dirba mokytojo padėjėja.

Įstaigos 2022-2024 m. strateginį planą parengė direktoriaus 2022 m. kovo 14 d. Nr. V- 6 įsakymu sudaryta darbo grupė.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2019-2021 METUS**

 Įgyvendinant 2019-2021 metų strategiją, įvykdytos planuotos veiklos, pasiekti ženklūs pokyčiai ugdymo kokybės gerinimo ir materialinės bazės stiprinimo srityse, dalyvauta miesto, respublikiniuose projektuose, pasiekti tikslai, bei įgyvendinti išsikelti uždaviniai.

**2019 metų veiklos rezultatai.** 2019 m. ypatingas dėmesys buvo skiriamas ugdymo kokybei, ugdymo(si) sąlygų lopšelyje-darželyje gerinimui, ikimokyklinio ir priešmokyklinio ugdymo aplinkų modernizavimui. Ataskaitinio laikotarpio veiklos rezultatai, svarbiausi įvykiai, padarę teigiamą pokytį organizacijos kryptingai veiklai bei ugdymo kokybės gerinimui: atnaujinta įstaigos ikimokyklinio ugdymo programa, suburta aktyvių tėvų komanda, du kartus per metus atliktos tėvų anketinės apklausos, įdiegtas elektroninis dienynas „Mūsų darželis“, į ugdymo procesą įtraukta socialinio emocinio ugdymo programa „Kimochis“; dviejų grupių žaidimų patalpose atliktas dalinis remontas, grupės papildyta naujomis ugdymo(si) priemonėmis; įrengtas „Tyrinėjimų ir atradimų“ kambarys, visose grupėse irengti roletai. Sukurtas bendruomeniškumo ir bendradarbiavimo su šeima modelis, parengtas Bendruomenės etiko kodeksas, 50 proc. šeimų dalyvauja vaiko ugdymo procese kaip partneriai, siekiant kokybiškesnio ugdymo ir pasiekimų gerinimo. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo su socialiniais partneriais bei partnerystės su tėvais srityse. Numatyti finansiniai prioritetai realizuoti 100 proc., atsižvelgta į 2019 m. veiklos tikslus, jų įgyvendinimą, būtiniausius poreikius. Pateikta paraiška ES struktūrinių fondų lėšų finansuojam projektui Nr. 09,2,1-ESFA-728-02-0017 „Žaidžiu. Kuriu.Dalinuosi“ gauti. Paraiška įvertinta teigiamai. Gautas finansavimas. Projekto vertė – 117 857,17 Eurų (5 įstaigoms dalyvaujančioms projekte.

**2020 metų veiklos rezultatai.** 2020 m. veikla buvo nukreipta į ikimokyklinio ir priešmokyklinio amžiaus vaikų ugdymo(si) pasiekimų gerinimą, taikant inovatyvų STEAM patyriminį metodą. Įgyvendinant ES struktūrinių fondų lėšų finansuojamą projektą Nr. 09,2,1-ESFA-728-02-0017 „Žaidžiu. Kuriu.Dalinuosi“, bei panaudojant GPM ir Mokymo lėšas, įsigytos inovatyvios ugdymo(si) priemonės STEAM metodikos centrui įrengti. Įsigyti 3 nešiojami kompiuteriai, 20 planšetinių kompiuterių, 2 interaktyvios lentos, „Vaizduotės aikštelė“ 30 LEGO-education rinkinių. 2020 metais, dėl Covid-19 ligos pandemijos, įstaigos bendruomenė priėmė naują iššūkį ir įgavo naują patirtį įvedus nuotolinį ugdymą. Nuotolinis ugdymas sukėlė sunkumų, tačiau atsakingai laikantis Lietuvos Respublikos Vyriausybės nutarimų, Ekstremalių situacijų valdymo vadovo sprendimų, Kauno administracijos direktoriaus įsakymuose nurodytų reikalavimų, buvo užtikrintas įstaigos veiklos efektyvumas. Sėkmingai įdiegtas nuotolinis ugdymas – teminės video veiklos įkeltos į mokytojų pasirinktas skaitmenines platformas, vaikų fiziniam aktyvumui ugdyti sukurtas Yuotube kanalas, kuriame įkeltos metodinės priemonės, ryto žinios, integruota muzikinė, kūrybinė STEAM veikla – ZOOM platformoje tiesioginės transliacijos metu. Per šį laikotarpį daug dėmesio skirta komandinio darbo stiprinimui, naujų darbo metodų paieškai, darbuotojų kvalifikacijos kėlimui. Pokyčių etapas nebuvo lengvas, tačiau siekiant padidinti įstaigos vidaus ir lauko funkcionalumą, pasiekti puikūs rezultatai: sutvarkyta vidaus ir lauko erdvių aplinka tapo daug funkcionalesnė, tikslingai orientuota į laisvą ir saugų vaikų judėjimą, gebėjimų ugdymąsi. Erdvės įrengtos atsižvelgiant į šiuolaikinių vaikų poreikius, modernizuotos, pritaikytos vaikų pasiekimams ir pažangai tobulinti. Lopšelio-darželio veiklos rodikliai siekiant ugdytinių ugdymo(si) rezultatų, buvo nukreipti į vaikų ugdymo sąlygų gerinimą, saugumą, emocinės bei fizinės sveikatos stiprinimą. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo bei partnerystės su tėvais srityse. Parengti ir įgyvendinti 3 ilgalaikiai projektai: „Tėveliai skaito ir seka pasakas vaikams“, „Pažink tėvelių profesijas“, „Magiškas kūrėjas ir išradėjas“. Į projektinę veiklą įsitraukė 100 proc. įstaigos bendruomenės narių. Projektų įgyvendinimo aptarimui suorganizuoti metodiniai pasitarimai. Numatyti finansiniai prioritetai realizuoti 100 proc., atsižvelgta į 2020 m. veiklos tikslus, jų įgyvendinimą, būtiniausius poreikius. Strateginius sprendimus įstaigos vadovas priiminėjo dalyvaujant visiems bendruomenės nariams - mokytojams, tėvams, vaikams ir kitiems darbuotojams, o tai dar labiau sustiprino bendruomenės ryšius, pagerino mikroklimatą. Atliktų 4 tėvų (globėjų, įtėvių) apklausų rezultatai parodė, kad 90 proc. tėvų labai gerai ir gerai vertina ugdymo kokybę įstaigoje. Suorganizuoti ir pravesti mokymai mokytojams STEAM ugdymo(si) srityje, parengtas ikimokyklinio ir priešmokyklinio amžiaus vaikų ugdymo(si) pasiekimų ir pažangos aprašas, paremtas bendrais susitarimais dėl tikslingo planavimo ir vertinimo. Įgyvendintos prevencinės socialinių-emocinių įgūdžių programos „Kimochis“ , „Zipio draugai“.

**2021 metų veiklos rezultatai.** 2021 metais Kauno lopšelis-darželis „Gintarėlis“ veiklą vykdė pagal parengtą ir patvirtintą veiklos planą. Veiklos planu buvo prisidedama prie Kauno miesto savivaldybės 2021 – 2023 metų strateginio veiklos plano, kuriame numatytas tikslas „Teikti besimokančios visuomenės poreikius atitinkančias švietimo paslaugas“ ir uždavinys „Formuoti efektyvų formaliojo ir neformaliojo ugdymo įstaigų tinklą“. Vadybiniai siekiai 2021 metais buvo orientuoti į ugdymo(si) kokybę, įtraukiojo ugdymo užtikrinimą įvairių poreikių vaikams, STEAM ugdymo modelio plėtojimą, siekiant individualios ugdytinio pažangos. Ugdymo procesas buvo perkeltas į lauko erdves, išplėtotos gamtos pažinimo ir tyrinėjimų, kūrybinės, aktyvios sportinės veiklos. Lopšelio-darželio ugdymo(si) pasiekimai, renginiai, šventės skelbiami internetinėje svetainėje, grupių ir įstaigos Facebook paskyrose. Per 2021 metų ataskaitinį laikotarpį, siekiant užtikrinti aukštesnę švietimo kokybę, teikta koordinuota švietimo pagalba: organizuoti VGK posėdžiai – 6, pateikti pasiūlymai dėl atvejų analizės ir prevencijos priemonių taikymo, nustatyta reikalinga švietimo pagalba – 73 vaikams, aptarti pagalbos vaikams teikimo modeliai, specialistų ir mokytojų veikimas komandomis, parengtas poreikių apibendrinimo ir veiksmų planas, pasiekti kokybiniai pokyčiai. Nuo 2021 m. kovo 1 d. įvesta mokytojo padėjėjo pareigybė ir jo tiesioginis dalyvavimas ugdymo(si) procese labai padėjo ugdytiniams turintiems didelių specialiųjų poreikių. Parengtos individualios 2 programos vaikams, pagal PPT rekomendacijas turintiems specifinį mišrų raidos sutrikimą. Didelių specialiųjų ugdymo(si) poreikių vaikams ugdymo(si) procesas organizuojamas derinant bendras grupės veiklas su individualiomis pagal suderintus grafikus. Įgyvendintos prevencinės programos: 2-jose grupėse socialinių-emocinių įgūdžių programa „Kimochis“, priešmokyklinio amžiaus grupėje „Zipio draugai“. Parengti ir įgyvendinti ilgalaikiai projektai: „Emocijų ir jausmų vaivorykštė“, „Sveikatiada“. Į projektinę veiklą įsitraukė 100 proc. įstaigos bendruomenės narių. Projektų įgyvendinimo aptarimui suorganizuoti metodiniai pasitarimai. 100 proc. mokytojų geba analizuoti, vertinti ir tobulinti ugdymo(si) procesą; visose grupėse atliktos pasiekimų ir pažangos atitikimo raidai analizės; 95 proc. vaikų pasiekimų ir pažangos lygis atitinka vaiko raidą. 2021 m. atlikus ugdytinių tėvų (globėjų) „Švietimo pagalbos teikimo vaikui veiksmingumo“ apklausą įstaigos veiklos kokybei įsivertinti ir tobulinti, gauti rezultatai džiugina. 80,5 proc. tėvų nuomone, vaikų ugdymas(is) visiškai atitinka šeimų poreikius ir lūkesčius. Tėvų (globėjų) apklausos duomenimis vaiko savijauta įvertinta: labai gerai – 84,3 proc. Jų nuomone ugdymo(si) aplinka užtikrina vaikų saugumą. 4-iems vaikams parengti individualūs 15-os dienų valgiaraščiai, atsižvelgiant į vaikų sveikatos būklę. 2021 m. planingai vykdyti materialinės bazės gerinimo darbai. Įstaigos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su įstaigos savivalda. Atnaujinti miegamojo, rūbinėlių patalpų baldai. Siekiant padidinti lauko aplinkų funkcionalumą ir edukacines galimybes, atnaujintos vaikų lauko žaidimų aikštelių amortizacinės dangos. Tobulintos darbuotojų profesinės kompetencijos atsižvelgiant į šiuolaikiškas vaiko ugdymo(si) kaitos tendencijas, į įstaigos tikslus, prioritetus, nustatytas darbuotojų metines užduotis. 100 proc. mokytojų dalyvavo kvalifikacijos tobulinimo mokymuose. Lopšelio-darželio veiklos rodikliai siekiant ugdytinių ugdymo(si) rezultatų, buvo nukreipti į vaikų ugdymo sąlygų gerinimą, saugumą, emocinės bei fizinės sveikatos stiprinimą. Siekiant aukštesnės ugdymo kokybės, ugdymo procese naudojant inovatyvias priemones bei taikant ugdymo turinio naujoves, įstaigoje sėkmingai įgyvendinantas Europos Sąjungos struktūrinių fondų lėšų bendrai finansuojamas projektas Nr. 09.2.1-ESFAK-728-0017 „Žaidžiu. Kuriu. Dalinuosi“ iki projekto sutartyje nustatyto termino, įsisavintos visos projekto lėšos. Įrengta moderni, šiuolaikinėmis ugdymo priemonėmis aprūpinta erdvė STEAM veiklai. Šeši pedagogai dalyvavo STEAM mokymuose. Surengta gerosios patirties sklaida pedagogų kolektyve. Įdiegtas virtualus STEAM centras „Mūsų darželis“ platformoje. Projekto rezultatai pristatyti Kauno pedagogams. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo bei partnerystės su tėvais srityse.

**III SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| * Aukštos kvalifikacijos, kūrybinga ir atsakinga pedagogų komanda.
* Darbuotojams sudarytos visapusiškos sąlygos kvalifikacijai kelti.
* Kuriamos vaiko žaidimų aktyvinimą, pažinimą skatinantys ugdym(si) metodai ir aplinkos.
* 100 proc. vaikų įstaigoje pasiekia pakankamą mokyklinę brandą, atitinka pedagogų ir tėvų lūkesčius.
* Teigiamai vertinama lopšelio-darželio veikla.
* STEAM ugdymo(si) metodo taikymas.
* Įgyvendinamos socialinių emocinių įgūdžių ugdymo programos: „Zipio draugai“, „Kimochis“.
* Ugdymo procesas ir jo kokybė vertinama įtraukiant visą bendruomenę, naudojant el. dienyną „Mūsų darželis“.
* Ugdytiniams teikiama švietimo ir specialioji pagalba, su vaikais dirba logopedas, psichologas, trys meninio (dailės, muzikos, šokio) pedagogai.
 | * Neatlikta pasatato vidaus ir išorės renovacija renovacija.
* Nepilnai sutvarkytas darželio kiemas (neatliktas kiemo drenažas, nelygi vaikščiojimo takų danga).
* Nepakankamas IKT panaudojimas ugdymo(si) procese dėl trūkstamų IT priemonių bei kvalifikacijos trūkumo
* Nepakankamai efektyvi vaikų pasiekimų ir pažangos vertinimo sistema.
 |
| **Galimybės** | **Grėsmės** |
| * ES struktūrinių fondų ir rėmėjų parama.
* Siekti ugdymo individualizavimo ir personalizavimo kokybės.
* Palankios sąlygos darbuotojų profesiniam tobulėjimui.
* STEAM technologijų taikymas tobulinant ugdymo(si) procesą.
* Efektyvus bendradarbiavimas su socialiniais partneriais.
* Dalyvavimas miesto, respublikiniuose ir tarptautiniuose projektuose
 | * Valstybės, savivaldybės finansavimas neužtikrina įstaigos renovacijos poreikių ir saugios aplinkos kūrimo.
* Specialiųjų poreikių vaikų skaičiaus didėjimas, neturint galimybės suteikti jiems būtinos specialiosios pedagoginės pagalbos.
* Teisės aktų kaita mažina vadovų sąnaudas, būtinas vaikų ugdymo(si) proceso veiklų kūrimui.
* Didžiosios dalies personalo amžiaus artėjimas prie pensijinio amžiaus bei jaunų specialistų trūkumas.
 |

**IV SKYRIUS**

**ĮSTAIGOS VIZIJA**

Saugi, moderni ir nuolat besimokanti, atvira šeimai ir partnerystei ikimokyklinio ir priešmokyklinio ugdymo įstaiga.

***V SKYRIUS***

**ĮSTAIGOS MISIJA**

Atsakingai teikti kokybišką ikimokyklinį ir priešmokyklinį ugdymą, užtikrinantį asmenybės savivertę, socialumą, nuolatinę individualią pažangą**.**

**VI SKYRIUS**

**VERTYBĖS IR FILOSOFIJA**

Pagarba vaikui, jo individualumo pripažinimas ir puoselėjimas.

Pagarba ir pasitikėjimas darbuotoju, jo profesinio tobulėjimo ir kūribiškumo skatinimas.

Savitarpio pagarba ir pagalba grįstos bendruomenės telkimas ir bendravimo kultūros puoselėjimas.

**Filosofija** - Ikimokyklinio ugdymos įstaiga – kompetetingas pagalbininkas ugdytiniams ir tėvams. Įstaigos bendruomenė – besimokanti organizacija, padedanti ugdytiniams įgyti deramą socializacijos lygį bei pasirengti mokyklai.

**VII SKYRIUS**

**STRATEGINIO REALIZAVIMO PRIEMONIŲ PLANAS**

|  |
| --- |
| ***1 TIKSLAS – Gerinti ugdymo kokybę, plėtojant visuminį ugdymąsį.*** |
| Uždaviniai | Priemonės pavadinimas | Vykdytojai | Planuojami rezultatai ir jų laikas | Lėšų poreikis ir numatomi finansavimo šaltiniai | Rezultato vertinimo kriterijus |
| Pavadinimas, mato vnt. | 2022 m. | 2023 m. | 2024 m. |
| 1.1. Tobulinti ugdymo procesą siekiant individualios vaiko pažangos, taikant inovatyvius ugdymo(si) metodus. | 1.1.1. Inovatyvių STEAM ugdymo(si) metodų, atitinkančių ugdytinių gabumus taikymas ugdymo(si) procese. | Direktorės pavaduotoja ugdymui,Pedagogai | Visose grupėse ugdymo(si) procese sėkmingai taikomi STEAM ugdymo metodai. Diegiamas STEAM ugdymo modelis ugdantis vaiko gebėjimus mokslo, technologijos, inžinerijos, matematikos ir menų srityje skatinantis kūrybiškumą ir komandinį darbą.2022-2024 | 1000 eur.Mokymo lėšos | STEAM veiklų organizavimas per savaitę (proc.) | 30 | 30 | 30 |
| 1.1.2. Papildyti grupių bei specialistų kabinetų ugdomąsias aplinkas naujomis priemonėmis | Direktorės pavaduotoja ugdymui,PedagogaiŠvietimo pagalbos specialistai | Grupių aplinka 100 proc. atitiks į vaiką orientuoto ugdymo metodo reikalavimus2022-2024 | 3000 eur.Mokymo lėšos | Grupių skaičiusvnt. | 4 | 4 | 4 |
| 1.1.3. Išnaudoti įvairių informacinių technologijų galimybes ugdymo procese. | Pedagogai | Pedagogai ugdymo procese naudos interaktyvias lentas bei interaktyvias programėles.2022-2024 | 9000 eur. Mokymo lėšos | Pedagogų skaičius vnt.  | 6 | 10 | 12 |
| 1.2. Siekti veiksmingo įstaigos veiklos organizavimo, planavimo, vertinimo ir įsivertinimo. | 1.2.1. Parengti ir vykdyti įstaigos planus (strateginis, metinis veiklos, mėnesiniai, grupių ilgalaikiai ir savaitiniai, pedagogų kūrybinių komandų ir kt.). | Direktorės pavaduotoja ugdymui,PedagogaiŠvietimo pagalbos specialistai | Parengti planai padės kryptingai organizuoti ir atsakingai vykdyti įvairią lopšelio-darželio veiklą, siekiant įgyvendinti pagrindinius įstaigos tikslus, uždavinius ir priemones.2022-2024 | -- | Vadovų skaičius vnt.Pedagogų skaičius vnt.  | 223 | 224 | 225 |
| 1.2.2. Ugdymo turinio planavimo ir vaikų veiklosorganizavimo stebėsena ir vertinimas. | Direktorė Direktorės pavaduotoja ugdymui,PedagogaiŠvietimo pagalbos specialistai | Sistemingai organizuojama ugdymo(si) kokybės stebėsena. Pedagogai geba objektyviau įsivertinti savo veiklą, didėjanti pedagogo atsakomybė už ugdymo proceso kokybę.2022-2024 | - | Stebėtų veiklų skaičiu per metus vnt. | 80 | 80 | 80 |
| 1.2.3.Tobulinti lopšelio-darželio veiklos kokybės įsivertinimo procesą. | Direktorė , direktorės pavaduotoja ugdymui | Parengti atskirų veiklos sričių kokybės įsivertinimo kriterijai, panaudojant išorės vertinimo rodiklius 2022-2024 | - | Įsivertinimo skaičius per metus vnt.  | 1 | 1 | 1 |
| 1.3. Plėtoti profesinės patirties sklaidą, tarpusavio mainus. | 1.3.1.Kvalifikacijos tobulinimas realioje ir/ar virtualioje aplinkoje, perimant miesto, šalies ir tarptautinę patirtį. | DirektorėDirektorės pavaduotoja ugdymui,PedagogaiŠvietimo pagalbos specialistai | Pedagogai seminarų, kursų, paskaitų metu patobulintą kvalifikaciją ir kompetencijas, įgytas žinias geba taikyti praktikoje, kūrybiškai organizuoja ugdymo procesą.2022-2024 | 3000 eur.Mokymo lėšos | Pedagogų skaičius vnt.  | 25 | 25 | 25 |
| 1.3.2. Vykdyti projektinę veiklą įstaigoje ir už jos ribų. | Direktorės pavaduotoja ugdymui,PedagogaiŠvietimo pagalbos specialistai | Bendri projektai darbo grupėse įstaigoje ir už jos ribų.2022-2024 | 500Mokymo lėšos | Projektų skaičius vnt.  | 4 | 4 | 4 |
| 1.3.3. Organizuoti komandinio darbo, atsakingos lyderystės diskusijas, grupių konsultacijas | Direktorė Direktorės pavaduotoja ugdymui,PedagogaiŠvietimo pagalbos specialistai | Organizuojamos pedagogų diskusijos-konsultacijos, skatina pedagogų lyderystę, motyvaciją, auga pasitikėjimas savimi2022-2024 | - | Diskusijų skaičius vnt.  | 3 | 3 | 3 |

|  |
| --- |
| ***2 TIKSLAS – sudaryti palankias sąlygas kiekvienam vaikui ugdytis pagal jų poreikius ir galimybes, užtikrinant švietimo pagalbą, lygias galimybes ir ugdymo(si) prieinamumą.*** |
| Uždaviniai | Priemonės pavadinimas | Vykdytojai | Planuojami rezultatai ir jų laikas | Lėšų poreikis ir numatomi finansavimo šaltiniai | Rezultato vertinimo kriterijus |
| Pavadinimas, mato vnt. | 2022 m. | 2023 m. | 2024 m. |
| 2.1. Pagerinti įtraukiojo ugdymo(si) bei teikiamų paslaugų kokybę.  | 2.1.1. Padidintas paslaugas teikiančių specialistų skaičius | Direktorė | Spec. Pedagogo etatas darbui su vaikais turinčiais specialiųjų poreikių. Išplėsto pagalbos pasalugos šeimai, daugiau vaikų gauna reikiamą pagalbą2023 | 5200 eur. Mokymo lėšos Savivaldybės biudžeto lėšos | Spec. Pedagogo etatų skaičius | - | 0,25 | 0,25 |
| 2.1.2 Individualių vaiko ugdymo programų rengimas | Direktorės pavaduotoja ugdymui,PedagogaiŠvietimo pagalbos specialistai | Kasmet pagal poreikį rengiamos individualios programos, vadovaujantis pedagoginės Kauno pedagoginės psichologinės pagalbos skyriaus specialistų rekomendacijomis.2022-2024 | - | Individualių programų parengimas proc. | 100 | 100 | 100 |
| 2.1.3. Mokymų apie įtraukiojo ugdymo principus organizavimas. | Direktorės pavaduotoja ugdymui, | Patobulintos mokytojų kompetencijos, teikiant pagalbą įvairių ugdymo(si) poreikių turintiems vaikams.2022-2024 | 500 eur.Mokymo lėšos | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius vnt.  | 4 | 8 | 12 |
| 2.2. Plėtoti bendruomenės veiklą, bendradarbiaujant su šeima. |  |  |  |  |  |  |  |  |
| 2.2.1. Pagalbos teikimas specialiųjų ugdymosi poreikių ir specialiosios pagalbos poreikį turintiems ugdytiniams ir jų šeimoms. | VGKPedagogaiŠvietimo pagalbos specialistai | Tėvų konsultacijos socialiniais, pedagoginiais, psichologiniais klausimais. VGK veikla2022-2024 | - | Švietimo pagalbosspecialistų skaičius vnt. | 3 | 4 | 4 |
| 2.2.2. Gerinti tėvų informavimo kokybę, diegiant naujas bendradarbiavimo formas. | Direktorės pavaduotoja ugdymui,PedagogaiŠvietimo pagalbos specialistai | Sukurta planinga tėvų (globėjų/rūpintojų) informavimo sistema, kuri tenkins įstaigos bendruomenės interesus.2022-2024 | - | Informuotų tėvų skaičiusproc. | 100 | 100 | 100 |
| 2.2.2. Telkti šeimą, kaip lygiavertę partnerę, dalyvauti ugdymo procese, savivaldoje ir tapti ugdymo proceso dalyviu. | Direktorė | Tėvai įtraukti į vaikų ugdymo(si) procesą, dalyvauja įvairiuose seminaruose, projektinėse veiklose, akcijose, parodose ir t.y.2021-2024 | 500 eur. Mokymo lėšos | Tėvų skaičiusProc. | 60 | 60 | 80 |
| 2.3 Stiprinti pedagogų, nepedagoginio personalo, ugdytinių ir jų tėvų pozityvaus bendravimo kompetenciją | 2.3.1 Prevencinių programų įgyvendinimas. | Direktorė,direktorės pavaduotoja ugdymuidarbo grupė | Įgyvendinti įstaigos “Smurto ir patyčių prevencijos, intervencijos ir stebėsenos tvarkos aprašą”. Vykdyti tarptautinę socialinių įgūdžių programą “Zipio draugai”, Socialinio-emocinio intelekto programą “Kimochis”2021-2024 | 300 eur, Mokymo lėįos | Pragramų skaičius vnt. | 2 | 2 | 2 |
|  | 2.3.2 Savalaikės, socialinės, pedagoginės ir psichologinės pagalbos teikimas mokiniui ir jo tėvams. | Direktorė,direktorės pavaduotoja ugdymuidarbo grupė | Tėvų konsultacijos socialiniais, pedagoginiais, psichologiniais klausimais.2021-2024 | - | Švietimo pagalbosspecialistųetatų skaičius vnt. | 2 | 2,25 | 2,75 |

|  |
| --- |
| **3 TIKSLAS –** **Užtikrinti saugią, funkcionalią ir šiuolaikinius ugdymo(si) reikalavimus atliepiančią aplinką.** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansiniai šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.**  | **2024 m.** |
| 3.1. Užtikrinti kokybišką HN reikalavimus atitinkančią lopšelio-darželio aplinką. | 3.1.1. Grupių grindų atnaujinimas. | Direktorius, direktoriaus pavaduotoja ūkio reikalams | Atnaujintos ir pagerintos vaikų ugdymo(si) poreikius tenkinančios grupių aplinkos. | 16 000GPM lėšosSavivaldybės biudžeto lėšos | Grupių skaičius vnt. | 1 | 1 | 2 |
| 3.1.2. Oro vėdinimo sistemų įrengimas. | Direktoriaus pavaduotoja ūkio reikalams | Įrengta oro kondicionavimo sistema grupėse. Grupių temperatūra, atitinka HN visais metų laikais. | 70 000 eur Savivaldybės biudžeto lėšos | Grupių skaičius vnt. | 6 | 6 | - |
| 3.1.3. Virtuvės remontas | Direktoriaus pavaduotoja ūkio reikalams | Atlikti būtini remonto darbai užtikrinantys higienos reikalavimų vykdymą. | 80 000 eur. Savivaldybės biudžeto lėšos | Atlikti darbaiproc. | 100 | - | - |
| 3.2. Įkurti edukacines zonas netradicinėse erdvėse | 3.2.1 Smėlio dėžių įregimas | Direktoriaus pavaduotoja ūkio reikalams | Estetiškesnė ir saugenė aplinka lauko edukacinėse erdvėse. | 3000 eur.Spec. lėšos | Smėlio dėžių skaičius vnt. | 6 | 6 | - |
| 3.2.2 Estetinės erdvės sukūrimas laiptinėse pritaikant ją edukacinei veiklai | Direktoriaus pavaduotoja ūkio reikalams | Estetiškesnė ir praktiškesnė aplinka, pritaikant ugdomajai veiklai. | 6000 eur. Spec. lėšos | Atlikti darbai(procentais) | 20 | 40 | 40 |

**VIII SKYRIUS**

**STRATEGIJOS REALIZAVIMO VERTINIMAS**

|  |
| --- |
| ***1 TIKSLAS –***  |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybeslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |  |  |  |  |  |

|  |
| --- |
| ***2 TIKSLAS –***  |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybeslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |  |  |  |  |  |

|  |
| --- |
| ***3 TIKSLAS –***  |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybeslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |  |  |  |  |  |

Direktoriaus pavaduotoja ugdymui

atliekanti direktoriaus funkcijas \_\_\_\_\_\_\_\_\_\_\_\_\_\_\_\_\_\_\_\_\_\_\_ Gintarė Bosienė

*(Plano rengėjo pareigos) (parašas) (vardas ir pavardė)*

PRITARTA

Kauno lopšelio – darželio „Gintarėlis“ mokyklos tarybos

2022 m. ...................... .... d.

posėdžio protokolu Nr. ......